কংগ্ৰেছৰ অক্ষত দুৰ্গ ৰূপে পৰিচিত প্ৰাক্তন মন্ত্ৰী ৰকিবুল হুছেইনৰ সমষ্টি চামগুৰিত শুকুৰবাৰে তেৰ জনকৈ সংখ্যালঘু নেতাই কংগ্ৰেছ দল ত্যাগ কৰাত কংগ্ৰেছী মহলত ব্যাপক প্ৰতিক্ৰিয়াৰ সৃষ্টি হৈছে।
লাওখোৱা ব্লক কংগ্ৰেছৰ অধীনস্থ ভূৰবন্ধাৰ এই কংগ্ৰেছী নেতা কেইজনে স্বাক্ষৰ কৰি লাওখোৱা ব্লক কংগ্ৰেছৰ সভাপতি জগদীশ সিংহৰ হাতত পদত্যাগ পত্ৰ দাখিল কৰিছে।
বিশেষ সূত্ৰে জানিব পৰা মতে, চামগুৰি সমষ্টিৰ বৰ্তমানৰ বিধায়ক তথা প্ৰাক্তন মন্ত্ৰী ৰকিবুল হুছেইনৰ বিশ্বাস ভাজন তথা নগাঁও জিলা কংগ্ৰেছৰ সম্পাদক মজিবুৰ ৰহমান নামৰ লোকজনৰ মইমতালি আৰু সাংগঠনিক গুৰুত্বহীনতাৰ বাবেই বিগত ২০১৬ চনৰ পৰাই কংগ্ৰেছ দলৰ মজিয়াত এক মতানৈক্যৰ সৃষ্টি হৈ আহিছিল।
ইয়াৰ পৰিপ্ৰেক্ষিততে শুকুৰবাৰে এই সংখ্যালঘু নেতা কেইজনে দলত্যাগ কৰে বুলি সন্দেহ কৰা হৈছে। নিৰ্বাচনৰ সময়ত পূৰ্বতে দল বাগৰা ৰাজনীতি চলি আহিছে যদিও এইবাৰ সংখ্যালঘু নেতাই এনেদৰে পদত্যাগ কৰা ঘটনাই বিশেষ তাৎপৰ্য বহন কৰিছে।
কিয় হিন্দী দৃশ্যম-২ ছবিখনে চেৰ পেলাব নোৱাৰিলে দৃশ্যম-১ক? মূল মালয়ালম ছবিখনৰ কিমান কাষ চাপিল!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
